период на оповестяване, дължаща се на актуализирания на модела; т.е. промените поради въвеждането на нови модели, поради промени на самите модели или на техния обхват, или поради други промени за отстраняване на слабостите на модела.
 Увеличението на рисково претеглената стойност на експозициите се оповестява като положителна величина, а намалението — като отрицателна.
 5
 Методика и политика (+/-)
 Промяната в рисково претеглената стойност на експозициите между края на предходния и на текущия период на оповестяване, дължаща се на промени в методиката и политиката, т.е. промените поради методически изменения в изчисленията, предизвикани от промени в регулаторната политика, включително изменения на действащи разпоредби и нови разпоредби, с изключение на промените в моделите, посочени в ред 4 на настоящия образец.
 Увеличението на рисково претеглената стойност на експозициите се оповестява като положителна величина, а намалението — като отрицателна.
 6
 Придобивания и продажби (+/-)
 Промяната в рисково претеглената стойност на експозициите между края на предходния и на текущия период на оповестяване, дължаща се на придобивания и продажби, т.е. промените в размера на портфейла поради придобиване и продажба на дружества.
 Увеличението на рисково претеглената стойност на експозициите се оповестява като положителна величина, а намалението — като отрицателна.
 7
 Изменения на валутните курсове (+/-)
 Промяната в рисково претеглената стойност на експозициите между края на предходния и на текущия период на оповестяване, дължаща се на измененията на валутните курсове, т.е. промените поради такива изменения.
 Увеличението на рисково претеглената стойност на експозициите се оповестява като положителна величина, а намалението — като отрицателна.
 8
 Други (+/-)
 Промяната в рисково претеглената стойност на експозициите между края на предходния и на текущия период на оповестяване, дължаща се на други фактори.
 Тази категория се използва за промени, които не могат да бъдат отнесени към никоя друга категория. В разяснението към настоящия образец институциите посочват и всички други съществени фактори за измененията на рисково претеглената стойност през посочения в този ред период на оповестяване.
 Увеличението на рисково претеглената стойност на експозициите се оповестява като положителна величина, а намалението — като отрицателна.
 9
 Рисково претеглената стойност на експозициите към края на периода на оповестяване.
 Образец EU CR9 — Вътрешнорейтингов подход — Бек-тестване, по класове експозиции, на вероятността от неизпълнение. Образецът е със зададен формат.
 11.
 Институциите оповестяват информацията, посочена в член 452, буква з) от РКИ, като попълват образец EU CR9 от приложение XXI към настоящия регламент за изпълнение, следвайки долуизложените указания в настоящото приложение. Когато институцията използва и F-IRB, и A-IRB, тя оповестява два отделни набора от образци — един за F-IRB и един за A-IRB, като всеки набор съдържа по един образец за всеки клас експозиции.
 12.
 Институцията разглежда моделите, използвани в рамките на всеки клас експозиции, и посочва процента на рисково претеглената стойност на експозициите на съответния клас експозиции, обхванати от моделите, за които тук се оповестяват резултатите от бек-тестовете.
 13.
 В разяснение към настоящия образец институциите оповестяват и общия брой на длъжниците с краткосрочни договори към датата на оповестяване, като посочват в кои класове експозиции има по-голям брой длъжници с краткосрочни договори. „Краткосрочни“ са договорите с остатъчен срок до падежа под 12